open-index/open-wikipedia-markdown huggingface dataset:
हिमाचल प्रदेश विधानसभा चुनाव, 2012

नवम्बर २०१२ में हिमाचल प्रदेश की हिमाचल प्रदेश विधानसभा के लिए हुआ चुनाव था।
कांग्रेस ने इस चुनाव में जीत हासिल की। ६८ सीटो में से ३६ सीट जीत कर कांग्रेस पार्टी ने सरकार बनाई।

चुनाव के परिणामों की घोषणा 20 दिसम्बर 2012 को की गई। हिमाचल प्रदेश विधानसभा चुनाव में 68 सीटों हेतु मतदान हुआ। कांग्रेस ने 36 सीटों पर जीत दर्ज की, भारतीय जनता पार्टी (भाजपा) को 26 सीटों पर जीत मिली, जबकि निर्दलीय 5 सीटों पर और हिमाचल लोकहित कांग्रेस 1 सीट पर विजयी रही। मार्क्सवादी कम्युनिस्ट पार्टी (माकपा), भारतीय कम्युनिस्ट पार्टी (भाकपा), बहुजन समाज पार्टी (बसपा) और समाजवादी पार्टी (सपा) को एक भी सीट पर जीत नहीं मिली।
पांच बार हिमाचल प्रदेश के मुख्यमंत्री रहे और प्रदेश कांग्रेस अध्यक्ष 78 वर्षीय वीरभद्र सिंह ने शिमला ग्रामीण सीट पर जीत दर्ज की। वीरभद्र सिंह ने इस सीट पर अपने निकटतम प्रतिद्वन्द्वी भाजपा के ईश्वर रोहल को 20 हजार मतों से पराजित किया।
हमीरपुर विधानसभा क्षेत्र से भारतीय जनता पार्टी के प्रेम कुमार धूमल ने कांग्रेस के नरिन्दर ठाकुर को 9500 मतों से पराजित किया। 
प्रेम कुमार धूमल के मंत्रिमंडल के चार सहयोगी नरिन्दर बरागटा, खिमी राम, कृष्ण कुमार और रोमेश धवला चुनाव हार गए, जबकि प्रेम कुमार धूमल के मंत्रिमंडल सहयोगी गुलाब सिंह, मोहिन्दर सिंह, जयराम ठाकुर, रविन्दर सिंह रवि, सरवीन चौधरी और ईश्वर दास धीमान चुनाव जीते।

### चुनाव परिणाम

### निर्वाचन क्षेत्र

## सन्दर्भ

श्रेणी:विधानसभा चुनाव
श्रेणी:हिमाचल प्रदेश
श्रेणी:हिमाचल प्रदेश के विधानसभा चुनाव
ठाकुर राम लाल

**ठाकुर राम लाल** (7 जुलाई 1929 - 6 जुलाई 2002) गांव बरथाटा, तहसील जुब्बल, जिला शिमला में पैदा हुए। 1951 में एसडी कालेज शिमला से स्नातक हुए। लॉ कालेज जालंधर से 1955 में इन्होंने एलएलबी पास की। 1957 से 1962 तक यह क्षेत्रीय परिषद के लिए चुने गए। वे 1957, 1962, 1967, 1977, 1980 और 1982 में जुब्बल-कोटखाई निर्वाचन क्षेत्र से हिमाचल प्रदेश विधान सभा के लिए चुने गए। वह हिमाचल प्रदेश के मुख्यमंत्री बनने पर 28 जनवरी 1977 से 30 अप्रैल 1977 तक कार्यालय में बने रहे। वह 29 जून 1977 से 13 फ़रवरी 1980 तक हिमाचल प्रदेश विधान सभा में विपक्ष के नेता थे। वह फिर से 14 फ़रवरी 1980 को राज्य के मुख्यमंत्री बने और 7 अप्रैल 1983 तक पद पर बने रहे। बाद में वह आंध्र प्रदेश के राज्यपाल के रूप में 15 अगस्त 1983 से 29 अगस्त 1984 तक पद पर बने रहे। उनका 6 जुलाई 2002 को शिमला में निधन हो गया।

## सन्दर्भ

श्रेणी:1929 में जन्मे लोग
श्रेणी:२००२ में निधन
श्रेणी:हिमाचल प्रदेश के मुख्यमंत्री
श्रेणी:आन्ध्र प्रदेश के राज्यपाल
श्रेणी:भारतीय राष्ट्रीय कांग्रेस के राजनीतिज्ञ
श्रेणी:हिमाचल प्रदेश के राजनेता
इंदिरा शाह

नेपाल की चर्चित युवा कवियित्रि।
## सन्दर्भ

श्रेणी:नेपाली साहित्यकार
केदार मान व्यथित

नेपाली भाषा के प्रतिष्ठित नेपाली कवि। नेपाली जन-जीवन की सामाजिक-सांस्कृतिक और साहित्यिक गतिविधियों के प्राणनायक छायावादी काव्य-धारा के प्रखर स्तंभ। नेपाल की राजनीति में भी सक्रिय।
## सन्दर्भ

श्रेणी:नेपाली साहित्यकार
राजर्षि

भारतीय संस्कृति में **राजर्षि** (= राजा + ऋषि) ऐसे राजा को कहते हैं जो ऋषि (विद्वान) भी हो। दूसरे शब्दों में, वह ऋषि जो राजवंश या क्षत्रिय कुल का हो। जैसे,— राजर्षि विश्वामित्र।

ऋषि सात प्रकार के माने गए हैं-
* **(क) महर्षि**, जैसे, व्यास
* **(ख) परमर्षि** जैसे, भेल
* **(ग) देवर्षि**, जैसे, नारद
* **(घ) ब्रह्मर्षि**, जैसे, वसिष्ठ
* **(च) श्रुतर्षि**, जैसे सुश्रुत
* **(छ) राजर्षि**, जैसे ऋतुपर्ण और 
* **(ज) कांडर्षि**, जैसे जैमिनि

एक पद ऐसे सात ऋषियों का माना गया है जो कल्पांत प्रलयों में वेदों को रक्षित रखते हैं। भिन्न भिन्न मनवतरों में सप्तर्षि के अंतर्गत भिन्न भिन्न ऋषि माने गये हैं। जैसे, इस वैवस्वत मन्वंतर के सप्तर्षि ये हैं—कश्यप, अत्रि, वशिष्ठ, विश्वामित्र, गौतम, जमदग्नि और भरद्वाज। स्वायंभुव मन्वंतर के— मरीचि, अत्रि, अंगिरा, पुलस्त्य, पुलह, क्रतु और वशिष्ठ।

श्रेणी:हिन्दू संस्कृति
किताब सिंह राई

नेपाली साहित्य के भारतीय कवि-कथाकार और व्यंग्यकार। एक कविता संग्रह 'जीवन फूल' एवं कथा संग्रह 'पहली गुलाब को फूल' प्रकाशित।
## सन्दर्भ

श्रेणी:नेपाली साहित्यकार
एम एम गुरुङ

नेपाली साहित्य के मूर्धन्य भारतीय कथाकार और निबंधकर। 'बिर्सिए को संस्कृति' के लिए साहित्य अकादमी पुरस्कार। कहानी संग्रह 'तीस्ता ब्ग्छ संघे जस्तो' से चर्चित। फिलहाल साहित्य अकादमी की कार्यकारिणी समिति के सदस्य और नेपाली सलहकर परिषद के सायोंजक।
## सन्दर्भ

श्रेणी:नेपाली साहित्यकार
पीयूष मिश्रा

**पीयूष मिश्रा** (जन्म १३ जनवरी १९६३) एक भारतीय नाटक अभिनेता, संगीत निर्देशक, गायक, गीतकार, पटकथा लेखक हैं। मिश्रा का पालन-पोषण ग्वालियर में हुआ और १९८६ में उन्होंने दिल्ली स्थित नेशनल स्कूल ऑफ़ ड्रामा से स्नातक की शिक्षा प्राप्त की। उन्होंने मकबूल, गुलाल, गैंग्स ऑफ वासेपुर जैसी फ़िल्मों में गाने गाये हैं।  पीयूष मिश्रा को उनके मित्र एन के शर्मा ने 1989 में साम्यवाद से परिचित कराया था और वे 20 वर्षों तक पूरी तरह से वामपंथी कार्यकर्ता थे।

## सन्दर्भ

## बाहरी कड़ियाँ
* 
* An Interview with Piyush Mishra (पीयूष मिश्रा का एक साक्षात्कार)

श्रेणी:1963 में जन्मे लोग
श्रेणी:जीवित लोग
श्रेणी:भारतीय गायक
देव कुमारी थापा

नेपाली साहित्य की वहुचर्चित भारतीय कथा लेखिका।
## सन्दर्भ

श्रेणी:नेपाली साहित्यकार
श्रेणी:1928 में जन्मे लोग
श्रेणी:२०११ में निधन
नोरजंग स्याङ्ग्देन

27 जनवरी 1952 को दर्जलिंग में जन्में नोरजंग स्यांग्देन नेपाली भाषा के प्रतिष्ठित युवा कवि हैं। इनका एक कविता संग्रह 'मूर्छना और कविता जस्ते कविता हरू' प्रकाशित है। ये सृजना पुरस्कार से सम्मानित हैं।
## सन्दर्भ

श्रेणी:नेपाली साहित्यकार
श्रेणी:1952 में जन्मे लोग
श्रेणी:जीवित लोग
क्रिया विशेषण

** क्रिया विशेषण ** वह शब्द है जिससे क्रिया की विशेषता का पता चलता है। प्रायः इसका प्रयोग  वाक्य में क्रिया से तुरंत पहले  किया जाता है। यह अविकारी शब्द है  अर्थात् इसमें लिंग, वचन, कारक, काल आदि के कारण कोई  नहीं आता है। यह हमेशा अपने मूल रूप में प्रयुक्त होता है। जैसे- अब, जब, थोड़ा, तेज, जल्दी आदि। 

## क्रिया विशेषण के भेद
क्रिया विशेषण  के  चार भेद हैं।
# कालवाचक क्रियाविशेषण
# रीतिवाचक क्रियाविशेषण
# स्थानवाचक क्रियाविशेषण 
# परिमाणवाचक क्रियाविशेषण

### कालवाचक क्रिया विशेषण
जिस क्रिया विशेषण से क्रिया के होने के समय का पता चलता है उसे कालवाचक क्रिया विशेषण कहते हैं। 
जैसे- अब, तब, जब, कब, परसों, कल, पहले, पीछे, कभी, अब तक, अभी-अभी, बार-बार।

### रीतिवाचक क्रिया विशेषण
* जो अविकारी शब्द किसी क्रिया की रीति का बोध कराते हैं, उन्हें रीतिवाचक क्रिया विशेषण कहते हैं।
* जैसे- सचमुच, ठीक, अवश्य, कदाचित्, यथासम्भव, ऐसे, वैसे, सहसा, तेज़, सच, अत:, इसलिए, क्योंकि, नहीं, मत, कदापि, तो, हो, मात्र, भर आदि।

### स्थानवाचक क्रिया विशेषण
* जो अविकारी शब्द किसी क्रिया के संपादित होने के स्थान का बोध कराते हैं, उन्हें स्थानवाचक क्रिया विशेषण कहते हैं।
जैसे- यहाँ, वहाँ, कहाँ, जहाँ, सामने, नीचे, ऊपर, आगे, भीतर, बाहर आदि।

उदाहरण- 

कनिका वहाँ चल रही है। इस वाक्य में "वहाँ" चल क्रिया के व्यापार-स्थान का बोध करा रही है।

### परिमाणवाचक क्रिया विशेषण

*जो अविकारी शब्द किसी क्रिया के परिमाण अथवा निश्चित संख्या का बोध कराते हैं, उन्हें परिमाणवाचक क्रिया विशेषण कहते हैं।
* जैसे- बहुत, अधिक, अधिकाधिक, पूर्णतया, सर्वथा, कुछ, थोड़ा, काफ़ी, केवल, यथेष्ट, इतना, उतना, कितना, थोड़ा-थोड़ा, तिल-तिल, एक-एक करके, पर्याप्त; आदि ,जितना कुछ ।

## सन्दर्भ

श्रेणी:हिन्दी व्याकरण
बिर्ख खड़का डुबर्सेली

*'बिर्ख खड़का डुबर्सेली* का जन्म 1 अक्तूवर 1954 को कटलगुड़ी, जलपाईगुड़ी (डुवर्स) पश्चिम बंगाल में हुआ था। ये हिन्दी और नेपाली के समानान्तर लेखक व अनुवादक हैं।
## सन्दर्भ

श्रेणी:नेपाली साहित्यकार
श्रेणी:1954 में जन्मे लोग
श्रेणी:जीवित लोग
मोद नाथ प्रश्रित

**मोद नाथ प्रश्रित** नेपाल के प्रगतिशील चिंतनधारा के वरिष्ठ कवि एवं नाटककार हैं। ये नेपाल में साम्यवादी-लेनिनवादी दल के प्रमुख सदस्य हैं।
## सन्दर्भ

श्रेणी:नेपाली साहित्यकार
श्रेणी:जीवित लोग
पद्म क्षेत्री

**पद्म क्षेत्री** का जन्म 15 मई 1959 को डरा (मेघालय) में हुआ था। ये नेपाली भाषा के प्रतिष्ठित भारतीय कवि-कथाकार और संपादक हैं। एक कविता संग्रह 'आदिम सड़क' एवं शोध पुस्तक 'डरा का नेपाली हरू' प्रकाशित। फिलहाल नेपाली दैनिक 'सुनचरी' के कार्यकारी संपादक हैं।
## सन्दर्भ

श्रेणी:नेपाली साहित्यकार
श्रेणी:1959 में जन्मे लोग
श्रेणी:जीवित लोग
कृष्ण धिमिरे

7 सितंबर 1963 को जन्में **कृष्ण धिमिरे** विज्ञान से स्नातक हैं। ये नेपाली भाषा के भारतीय अनुवादक हैं।
## सन्दर्भ

श्रेणी:नेपाली साहित्यकार
श्रेणी:1963 में जन्मे लोग
श्रेणी:जीवित लोग
मोहन ठकुरी

**मोहन ठकुरी** का जन्म 20 अप्रैल 1948 को मंग्पू दार्जिलिंग में हुआ। ये नेपाली भाषा के चर्चित भारतीय कवि, कथाकार और संपादक हैं। 'मेरो अंगाठों को रात', 'हेंग ओभर' (कहानी संग्रह), एवं 'नि:शब्द' (कविता संग्रह) प्रकाशित। साहित्य अकादमी द्वारा प्रकाशित 'नेपाली कविता संग्रह' तथा' आगम सिंह गिरि रचना संचयन' का संपादन।

## सन्दर्भ

श्रेणी:नेपाली साहित्यकार
श्रेणी:1948 में जन्मे लोग
श्रेणी:जीवित लोग
मन प्रसाद सुब्बा

**मनप्रसाद सुब्बा** को जन्म 3 सितंबर 1952 को दिन दार्जिलिङ मा भएकाे थियो। उनी नेपाली भाषा को भारतीय कवि साथै उपन्यासकार हुन्। उनको प्रकाशित कृति -'बिब्लियंटों युगमित्र कार्टून मांछे हरू', 'बुख्यंचा हरू को देश माँ', 'ऊष्मा' (कविता संग्रह) एवं 'त्यो मोरसम्म पुगे को माछे' (उपन्यास) ।

## सन्दर्भ

श्रेणी:नेपाली साहित्यकार
श्रेणी:1952 में जन्मे लोग
श्रेणी:जीवित लोग
रेमिका थापा

**रेमिका थापा** नेपाली भाषा की भारतीय कवियित्रि है। इनका जन्म 28 अक्तूवर 1971 को मांग्पू दार्जिलिंग में हुआ।
## सन्दर्भ

श्रेणी:नेपाली साहित्यकार
श्रेणी:1971 में जन्मे लोग
श्रेणी:जीवित लोग
राजेन्द्र भण्डारी

**राजेन्द्र भण्डारी** नेपाली भाषा के प्रतिष्ठित भारतीय कवि हैं। ये गैंगटोक, सिक्किम में प्राध्यापक हैं। इनका जन्म 1955 में कलिमपोंग दार्जिलिंग में हुआ। 'हिउन्देछैसा रात का पर्दा हरू मा' और 'यी शब्द हरू: यी हरफ हरू' आदि कविता संग्रह प्रकाशित।
## सन्दर्भ

श्रेणी:नेपाली साहित्यकार
श्रेणी:1955 में जन्मे लोग
श्रेणी:जीवित लोग
डॉ राम दयाल राकेश

**डॉ राम दयाल राकेश** नेपाली भाषा के नेपाली निवन्धकार और अनुवादक हैं। ये एक गंभीर और मूर्धन्य समालोचक के रूप में जाने जाते हैं। ये फिलहाल काठमाण्डु में राष्ट्रीय खेल-कूद परिषद में कार्यरत हैं।
## सन्दर्भ

श्रेणी:नेपाली साहित्यकार
श्रेणी:जीवित लोग
लील बहादुर क्षेत्री

**लील बहादुर क्षेत्री** नेपाली भाषा के भारतीय कथा लेखक हैं। 2020 में भारत सरकार ने उन्हें उनके योगदान के लिए भारत के चौथे सर्वोच्च नागरिक पुरस्कार पद्मश्री से सम्मानित किया।

## जीवनी

## कृतियाँ

### उपन्यास
* *[[बसाइँ]]* - उपन्यास (1957)
* बह्रपुत्रको छेउछाउ (1986)
* अतृप्त (1969)

### निबंध
* आसाममा नेपाली भाषाको साह्रोगाह्रो

### नाटकों
* दोबाटो

### लघु कथाओं का संग्रह
* तीन दशक बीस अभिव्यक्ति
* लील बहादुर छेत्री का कथाहरु

## सन्दर्भ

श्रेणी:नेपाली साहित्यकार
श्रेणी:जीवित लोग
श्रेणी:1989 में जन्मे लोग
वीर विक्रम गुरुङ

**वीर विक्रम गुरुङ** का जन्म 27 अगस्त 1927 को दार्जिलिंग में हुआ। कहानियों में 'बुद्ध भरिया', 'टाइफाइड', 'ठेठ नेपाली कथा', आदि चर्चित। समाज के विभिन्न पक्षों को लेकर कहानी लिखने के लिए ये विख्यात हैं। 'अमर क्षण' कहानी संग्रह प्रकाशित।
## सन्दर्भ

श्रेणी:नेपाली साहित्यकार
श्रेणी:1927 में जन्मे लोग
श्रेणी:जीवित लोग
वुद्ध सायमी

**वुद्ध सायमी ** नेपाली भाषा के नेपाली कवि हैं। इनका जन्म विक्रम संवत 2001 में झोंछे काठमाण्डू में हुआ। इनका एक कविता संग्रह 'मेरो वर्तमान' प्रकाशित है। ये द्विमासिक पत्रिका 'सिड' के सह संपादक हैं।
## सन्दर्भ

श्रेणी:नेपाली साहित्यकार
श्रेणी:2001 में जन्मे लोग
श्रेणी:जीवित लोग
शरद रावत

**शरद रावत** नेपाली भाषा के भारतीय कवि हैं। इनका जन्म 17 सितंवर 1962 को मंग्पू दार्जिलिंग में हुआ।
## सन्दर्भ

श्रेणी:नेपाली साहित्यकार
श्रेणी:1962 में जन्मे लोग
श्रेणी:जीवित लोग
शिव कुमार राई

**शिव कुमार राई** भारतीय कथाकार-उपन्यासकर हैं।

## सन्दर्भ

श्रेणी:नेपाली साहित्यकार
श्रेणी:जीवित लोग
प्रेम कुमार क्षेत्री

**प्रेम कुमार क्षेत्री** नेपाली भाषा के भारतीत कवि, लेखक और अनुवादक हैं।
## सन्दर्भ

श्रेणी:नेपाली साहित्यकार
श्रेणी:जीवित लोग
सुरेश किरण

**सुरेश किरण** नेपाली भाषा के नेपाली साहित्यकार हैं। इनका जन्म नेपाली संवत 2023 को काठमाण्डू नेपाल में हुआ। ये नेपाल के पुरस्कृत कवि और लेखक हैं। कविता प्रधान त्रैमासिकी 'क्वास्लवाह' के संपादक हैं और विश्वभूमि (दैनिक) में कार्यरत हैं।
## सन्दर्भ

श्रेणी:नेपाली साहित्यकार
श्रेणी:जीवित लोग
हृदयेश्वर

**हृदयेश्वर** हिन्दी नवगीत के स्थापित हस्ताक्षर हैं। इनका जन्म : 10 जनवरी 1946 को पूर्वी चम्पारन के ग्राम ऊँचीभटिया में हुआ। इनकी अनेकों प्रतिष्ठित पत्र-पत्रिकाओं में रचनाएँ प्रकाशित हुयी हैं। अनेक साहित्यिक पत्रों के सम्पादन में इन्होने सहयोग किया है। ‘आँगन के ईच-बीच’, ‘बस्ते में भूगोल’ व ‘धाह देती धूप’ (गीत संग्रह) तथा ‘मुंडेर पर सूरज’ (काव्य संग्रह) इनकी प्रकाशित कृतियाँ है। इन्हें 
बिहार सरकार के प्रतिष्ठित राजभाषा सम्मान (2002) व रामइकबाल सिंह ‘राकेश’ स्मृति समिति, मुजफ्फरपुर (बिहार) के ‘गंध ज्वार सम्मान’ सहित के साथ-साथ कई स्तरों पर सम्मानित किया गया है।
## सन्दर्भ

## बाहरी कड़ियाँ
* अविराम में हृदयेश्वर का परिचय
*वटवृक्ष में हृदयेश्वर की रचना 

श्रेणी:हिन्दी साहित्यकार
श्रेणी:हिन्दी कवि
श्रेणी:1946 में जन्मे लोग
ई. एच. कार

** एडवर्ड हल्लेत्त** (28 जून 1892 से 3 नवम्बर 1982) को *कार* की उपाधि ब्रिटिश साम्राज्य के आदेशानुसार दी गयी थी, वे एक यथार्थवादी थे लेकिन बाद में मार्क्सवादी बन गए। वे एक प्रसिद्ध ब्रिटिश इतिहासकार, पत्रकार और अंतरराष्ट्रीय संबंधों के विचारक और इतिहास के भीतर अनुभववाद के एक प्रतिद्वंद्वी के रूप में जाने जाते हैं।



## यह भी देखें[संपादित करें]

* महाशक्ति
* अंतरराष्ट्रीय संबंधों में यथार्थवाद
* हंस मोर्गेंथाऊ
* जॉन मियरशाइमर
* केनेथ वाल्ट्ज
* राजनीतिक शक्ति
* शक्ति का प्रक्षेपण

## सन्दर्भ

## बाहरी कड़ियाँ

* The Vices of Integrity: E H Carr
* E. H. Carr: historian of the future
* Review of What is History?
* The Two Faces of E.H. Carr by Richard J. Evans
* E.H. Carr Studies in Revolutions
* E. H. Carr and Isaac Deutscher: A Very Special Relationship
* E.H. Carr The Historian As A Marxist Partisan
* Review of The Vices of Integrity
* Review of E.H. Carr: A Critical Appraisal by Alun Munslow
* E.H. Carr vs. Idealism: The Battle Rages On by John Mearsheimer

श्रेणी:1892 में जन्मे लोग
श्रेणी:ऐबरिस्टविद विश्वविद्यालय के शिक्षाविद
श्रेणी:ट्रिनिटी कॉलेज, कैम्ब्रिज के पूर्व छात्र
श्रेणी:ब्रिटिश इतिहासकार
श्रेणी:ट्रिनिटी कॉलेज, कैम्ब्रिज के अध्येता
श्रेणी:इतिहासकार
श्रेणी:अंतरराष्ट्रीय संबंधों के विद्वान
श्रेणी:मार्क्सवादी इतिहासकार
श्रेणी:मार्क्सवादी पत्रकार
श्रेणी:इतिहास के दार्शनिक
श्रेणी:राजनीतिक यथार्थवादी
श्रेणी:राष्ट्रवाद के विद्वान
क्रिश्चियन बॅल

**क्रिश्चियन चार्ल्स फिलिप बॅल** (जन्म: 30 जनवरी 1974) एक अंग्रेज अभिनेता हैं। ये मुख्यतः अमेरिकी फ़िल्मों में उनकी भूमिकाओं के लिए जाने जाते हैं, बॅल ब्लॉकबस्टर फ़िल्मों और स्वतंत्र निर्माताओ तथा कला घरों द्वारा निर्मित छोटी परियोजनाओं में अभिनय कर चुके हैं।

बॅल सबसे पहले चौदह वर्ष की आयु में लोगों की नजरों में आए जब उन्होंने स्टीवन स्पिलबर्ग की *एम्पायर ऑफ़ द सन* (1987) में काम किया। जे.जी. बैलार्ड की मूल कहानी पर आधारित इस फ़िल्म में बॅल ने एक अंग्रेजी लड़के का अभिनय किया जो द्वितीय विश्व युद्ध के दौरान अपने माता-पिता से अलग होने के पश्चात अपने को जापानी नजरबंदी शिविर में पाता है। वर्ष 2000 में *अमेरिकन साएको* में एक सिलसिलेवार हत्यारे पैट्रिक बेटमैन की भूमिका में नज़र आए बॅल ने अपने इस किरदार के लिए आलोचकों की प्रशंसा इकट्ठा करी। इन्होंने 2004 की स्पेनी फ़िल्म *द म्कैनिस्ट* में अपने ट्रैवर रैज्निक के किरदार के लिए कुल 63 पाउंड वजन घटाया था तथा पद्धति अभिनेता के रूप में प्रतिष्ठा अर्जित की।

बॅल ने क्रिस्टोफ़र नोलन द्वारा रचित *[[बैटमैन बिगिन्स (फ़िल्म)|बैटमैन बिगेन्स]]* (2005), *[[द डार्क नाईट (फ़िल्म)|द डार्क नाईट]]* (2008) और *[[द डार्क नाईट राइसेस]]* (2012) फ़िल्मों में निभाए गए अपने ब्रूस वेन/बैटमैन किरदार द्वारा व्यावसायिक पहचान और प्रशंसा हासिल की। इन्होंने आत्मकथा फ़िल्म *[[द फाइटर]]* (2010) में डिकी ईकलण्ड का किरदार भी निभाया, जिसके लिए इन्हें आलोचकों की प्रशंसा मिली है और कई पुरस्कार जीते, जिनमें सर्वश्रेष्ठ सहायक अभिनेता के लिए अकेडेमी पुरस्कार, सर्वश्रेष्ठ सहायक अभिनेता के लिए गोल्डन ग्लोब पुरस्कार तथा पुरुष अभिनेता द्वारा सहायक भूमिका में उत्कृष्ट प्रदर्शन के लिए स्क्रीन एक्टर्स गिल्ड पुरस्कार भी शामिल हैं।

## बाहरी कड़ियाँ

* 

श्रेणी:अंग्रेज़ फ़िल्म अभिनेता
श्रेणी:जीवित लोग
श्रेणी:1974 में जन्मे लोग
टेसरैक्ट

**टेसरैक्ट** (Tesseract) एक मुफ्त ओसीआर सॉफ्टवेयर है जो विभिन्न आपरेटिंग प्रणालियों तथा हिन्दी सहित पचासों लिपियों के लिए काम करता है। यह अपाचे लाइसेंस 2.0 के अन्तर्गत जारी किया गया है। यह सर्वाधिक शुद्ध मुफ्त ओसीआर माना जाता है। इसका अधिकांश कोड सी / सी++ में बनाया गया है। 

टेसरैक्ट के 3.01 संस्करण में हिन्दी के अक्षरों को पहचानने की सुविधा प्रदान की गई। १८ अक्टूबर २०१२ को इसका 3.02 संस्करण निकाला गया था।

## इतिहास
* टेसरैक्ट का हिउलेट-पैकार्ड द्वारा १९८५ से १९९५ तक निजी सॉफ्टवेयर की तरह विकास हुआ।
* अगले एक दशक में इस पर बहुत कम काम हुआ।
* २००५ में मुक्तस्रोत सॉफ्टवेयर के रूप में विमोचित।
* सन् २००६ से इसका विकास गूगल द्वारा प्रायोजित है।

## टेसरैक्ट के लिए उपयुक्त ग्राफिकल यूजर इन्टरफेस
400px|thumb|right|लिनक्स कॉनसोल में तेसरैक्त
टेसरिक्ट का अभी तक अपना जीयूआई नहीं है और मूल रूप में यह कमाण्ड-लाइन इण्टरफेस से चलाया जाता है। किन्तु इसके लिए अनेकों बाहरी (दूसरी पार्टियों के) जीयूआई उपलब्ध हैं जो टेसरैक्ट के लिए जीयूआई का काम करते हैं।

 tesseract.exe *<code>imagename outputbase [-l lang] [configfile [[+|-]varfile]...]</code>*

### लिनक्स के लिए
* YAGF
* OCRFeeder
* gImageReader 

### विण्डोज के लिए
* gImageReader 

### अन्य
* **[[ecoDMS]]**

* **Office Manager Pro** 

* **FreeOCR** 

* **TesseractOCR Mac** 

* **YAGF**

* **PDFScanner** 

* **k2pdfopt** 

* **Capture2Text**

* **(a9t9) Free OCR**

## सन्दर्भ

## बाहरी कड़ियाँ
* टेसरैक्ट का आधिकारिक जालस्थल

* Tesseract documentation

*  Tesseract HOCR Plugin

* How to use Gimagereader for Tesseract 4.0.0 alpha for Hindi

* Hacking Tesseract V0.04 – C/C++ structure of Tesseract extracted from Doxyfied source code (based on Tesseract V1.03)

* Tesseract OCR Engine What it is, where it came from, where it is going.

*Tesseract OCR Engine An Overview of the Tesseract OCR Engine.

श्रेणी:मुफ्त सॉफ्टवेयर
श्रेणी:ओसीआर
स्पाइडर लड़कियाँ

**स्पाइडर लड़कियाँ**, या **स्पाइडर गर्ल्स** (हिन्दी: मकड़ी लड़कियाँ) भारत के पश्चिम बंगाल राज्य की जन्म से जुड़ी हुईं दो जुड़वाँ बहनों का पेशेवर नाम है। इनका नाम असल में गंगा और जमुना मोंद्ल है (जन्म का नाम: अयारा और जयारा रतुन, जन्म: 1969 या 1970) तथा ये बसीरहाट शहर की निवासी हैं।

बहनें एक सर्कस में काम करती हैं और 2009 की रिपोर्ट के अनुसार अच्छी कमाई भी कर लेती हैं। सर्कस के ही एक कर्मचारी गदाधर से ये विवाहित हैं। 1993 में इन्होंने एक बच्ची को जन्म दिया था परन्तु उसकी जन्म के कुछ ही घंटो पश्चात मृत्यु हो गई थी। विभिन्न कारणों से इन्होंने अलग न होने का निर्णय लिया है।

## रोजगार
बहनें भारत के ड्रीमलैंड सर्कस में काम करती हैं, जो जगह-जगह जा कर सर्कस लगाने वाली कम्पनी है। अपने कार्य के अंतर्गत इन्हें तम्बू के अंदर एक चारपाई के ऊपर बैठना होता है, जहाँ पैसे चुका कर दर्शक इनसे बात करते हैं तथा इनकी "विचित्र" संरचना को देखते हैं। वर्ष 2009 में एक रिपोर्ट के अनुसार ये पाँच घंटे में £26 (ब्रिटिश पाउण्ड) तक कमा लेती हैं। दोनो बहनें सर्कस में ही काम करने वाले एक आदमी गदाधर से विवाहित हैं। 

## शारीरिक रचना
ये जुड़वाँ बहनें पेट और श्रोणि से जुड़ी हुईं हैं, इनके चार हाथ और तीन पैर हैं, जिनमें से दो आपस में मिले हुए हैं, नौ-पंजो का अंग है जो इनके शरीर के पीछे हमेशा छिपा रहता है। इनका पेट एक ही है परन्तु दो दिल हैं, दो गुर्दे, एक जिगर और एक प्रजनन तंत्र है। 

बहनों को डॉक्टरो द्वारा जांचा जा चुका है, यह पता करने के लिए कि क्या इन्हें अलग करना सम्भव है या नहीं। परन्तु इनका अलग होने का कोई इरादा नहीं है चूँकि इनके अनुसार ऐसा करना भगवान की इच्छा के विरुद्ध होगा, इस प्रक्रिया में चिकित्सा जोखिम काफ़ी है और ऐसा करने से इनका रोजगार भी इनके हाथ से चला जाएगा। इन्होंने कहा है कि "हम जैसी हैं हम वैसे ही खुश हैं। परिवार भूखा हो रहेगा अगर हम अलग होती हैं"। 

## निजी जीवन
बहनों के जन्म का नाम अयारा और जयारा रतुन था परन्तु इनके माता-पिता ने इनका पाँच वर्ष की आयु में गंगा और जमुना नदियों के सम्मान में नाम बदल कर गंगा और जमुना कर दिया था।

हालांकि इनके पास अपने अलग-अलग राशन कार्ड है, परन्तु खाना ये एक ही थाली में खाती हैं। ये चुनाव के दौरान अलग-अलग वोट देती हैं, परन्तु जब इन्होंने बैंक में सयुंक्त खाता खुलवाना चाहा तब इन्हें मना कर दिया गया। 

1993 में इन्होंने शल्य प्रसव द्वारा एक बच्ची को जन्म दिया था, परन्तु जन्म के कुछ ही घंटो पश्चात उसकी मृत्यु हो गई थी।

## सन्दर्भ

श्रेणी:जीवित लोग
श्रेणी:बंगाल के लोग
श्रेणी:1970 में जन्मे लोग
पाशुपत दर्शन

**पाशुपत दर्शन** का उल्लेख सर्वदर्शनसंग्रह में है। इसे 'नकुलीश पाशुपत दर्शन' भी कहते हैं।

इस दर्शन में जीव मात्र को 'पशु' की संज्ञा दी गई है। सब जीवों के अधीश्वर 'पशुपति शिव' हैं। भगवान पशुपति ने बिना किसी कारण, साधन या सहायता के इस जगत् का निर्माण किया, इससे वे स्वतन्त्र कर्त्ता हैं। हम लोगों से भी जो कार्य होते हैं उनके भी मूल कर्ता परमेश्वर ही हैं, इससे पशुपति सब कार्यों के करण स्वरुप हैं।

इस दर्शन में 'मुक्ति' दो प्रकार की कही गई है : एक तो सब दुःखों की अत्यन्त निवृत्ति, दूसरी पारमैश्वर्य प्राप्ति। अन्य दार्शनिकों ने दुःख की अत्यन्त निवृत्ति को ही 'मोक्ष' कहा है किन्तु पाशुपत दर्शन कहता है कि केवल दुःख की निवृत्ति ही मुक्ति नहीं हैं, जब तक साथ ही पारमैश्वर्यप्राप्ति भी न हो तब तक केवल दुःखनिवृत्ति से क्या ? पारमैश्वर्य मुक्ति दो प्रकार की शक्तियों की प्राप्ति है— दृक् शक्ति और क्रिया शक्ति। दृक् शक्ति द्वारा सब वस्तुओं और विषयों का ज्ञान हो जाता है, चाहे वे सूक्ष्म से सूक्ष्म, दूर से दूर, व्यवहित से व्यवहित हों। इस प्रकार सर्वज्ञता प्राप्त हो जाने पर क्रिया शक्ति सिद्ध होती है जिसके द्वारा चाहे जिस बात की इच्छा हो वह तुरंत हो जाती है। उसकी इच्छा की देर रहती है। इन दोनों शक्तियों का सिद्ध हो जाना ही पारमैश्वर्य मुक्ति है। पूर्णप्रज्ञ आदि दार्शनिकों तथा भक्तों का यह कहना कि भगवद्-दासत्व की प्राप्ति ही मुक्ति है, विडंबना मात्र है। दासत्व किसी प्रकार का हो, बंधन ही है, उसे मुक्त (छुटकारा) नहीं कह सकते।

इस दर्शन में प्रत्यक्ष, अनुमान और आगम ये तीन प्रमाण माने गए हैं। धर्मार्थसाधक व्यापार को 'विधि' कहते हैं। विधि दो प्रकार की होती है - 'व्रत' और 'द्वार'। भस्मस्नान, भस्मशयन, जप, प्रदक्षिणा, उपहार आदि को व्रत कहते हैं। शिव का नाम लेकर ठहाकर हँसना, गाल बजाना, गाना, नाचना, जप करना आदि 'उपहार' हैं। व्रत सबके सामने न करना चाहिए। 'द्वार' के अंतर्गत क्राथन, स्पंदन, मंदन, शृंगारण, अतित्करण और अवितदभाषण है। सुप्त न होकर भी सुप्त के से लक्षण प्रदर्शन को क्राथन; जैसे हवा के धक्के से शरीर झोंके खाता है उसी प्रकार झोंके खिलाने को स्पंदन; उन्नत्त के समान लड़खडा़ते हुए पैर रखने को मंदन, सुंदरी स्त्री देख वास्तव में कामार्त न होकर कामुकों की सी चेष्टा करने को शृंगारण; अनिवेकियों के समान लोकनिंदित कर्मों की चेष्टा को अवितत्करण तथा अर्थहीन और व्याहत शब्दों के उच्चारण को अवितदभाषण कहते हैं। चित्त द्वारा आत्मा और ईश्वर के संबंध का नाम 'योग' है।

श्रेणी:भारतीय दर्शन
श्रेणी:शैव धर्म
यो यो हनी सिंह

**हिरदेश सिंह** (जन्म 15 मार्च 1983), जिन्हें पेशेवर तौर पर **यो यो हनी सिंह** या बस **हनी सिंह** के नाम से जाना जाता है, एक भारतीय संगीत निर्माता, रैपर, गायक, गीतकार हैं। और एक अभिनेता. उन्होंने 2003 में एक सत्र और रिकॉर्डिंग कलाकार के रूप में शुरुआत की, और एक भांगड़ा और हिप हॉप संगीत निर्माता बन गए। बाद में, वह अपने गानों से सफल हो गए और बॉलीवुड फिल्मों के लिए गाने बनाने लगे।

## इन्हें भी देखें

* 

## विवाद
2012 दिल्ली सामूहिक बलात्कार मामला के ततपश्चात इन्होंने एक अश्लील गीत गाया था स्त्रियों का अपमान हुआ इस कारण हनी सिंह के खिलाफ रिपोर्ट  दर्ज कराई गई और मामला उच्च न्यायालय तक पहुंचा था।

इसी प्रकार अक्षय कुमार की ***बॉस*** फ़िल्म में इन्होंने एक *पार्टी ऑल नाइट* नामक गीत गाया था जिसमें कुछ अश्लील शब्द बोले गए थे जो बाद में हटाए गए। इस कारण सिंह को दिल्ली उच्च न्यायालय तक चक्कर काटना पड़ा था।

## बिम्बचित्रण

### एकल

### फ़िल्मी संगीत

## सन्दर्भ

श्रेणी:भारतीय संगीतकार
श्रेणी:जीवित लोग
श्रेणी:गायक
श्रेणी:पंजाबी गायक
श्रेणी:भारतीय गायक
श्रेणी:रैपर
श्रेणी:1983 में जन्मे लोग
श्रेणी:होशियारपुर के लोग
पाणिनीय दर्शन

सर्वदर्शनसंग्रह में **पाणिनीय व्याकरण दर्शन** को भी भारत के प्राचीन दर्शनों में स्थान दिया है। 'सर्वदर्शनसंग्रह' के रचयिता के मत से व्याकरण शास्त्र अर्थात 'पाणिनीयदर्शन' सब विद्याओं से पवित्र, मुक्ति का द्वारस्वरुप और मोक्ष मार्गों में राजमार्ग है। सिद्धि के अभिलाषी को सबसे पहले इसी की उपासना करनी चाहिए।

इस दर्शन के मत से स्फोटात्मक निरवयव नित्य शब्द ही जगत् का आदि कारण रूप 'परब्रह्म' है। अनादि अनंत अक्षर रूप शब्द ब्रह्म से जगत् की बाकी प्राक्रियाएँ अर्थ रूप में पर्वर्तित होती हैं।

इस दर्शन ने शब्द के दो भेद माने हैं। नित्य और अनित्य। नित्य शब्द स्फोट मात्र ही है, संपूर्ण वर्णांत्मक उच्चरित शब्द अनित्य हैं। अर्थबोधन सामर्थ्य केवल स्फोट में है। वर्ण उस (स्फोट) की अभिव्यक्ति मात्र के साधन हैं। अग्नि शब्द में अकार, गकार, नकार और इकार ये चारों वर्ण मिलकर अग्नि नामक पदार्थ का बोध कराते हैं। अब यदि चारों ही में अग्निवाचकता मानी जाय तो एक ही वर्ण के उच्चारण से सुननेवाले को अग्नि का ज्ञान हो जाना चाहिए था, दूसरे वर्ण तक के उच्चारण की आवश्यकता न होनी चाहिए थी। पर ऐसा नहीं होता। चारों वर्णों के एकत्र होने से ही उनमें अग्निवाचकता आती हो तो यह भी ठीक नहीं। क्योंकि पर वर्ण के उत्पत्तिकाल में पूर्व वर्ण का नाश हो जाता है। उनका एकत्र अवस्थान संभव ही नहीं। अतः मानना पडे़गा कि उनके उच्चारण से जिस स्फोट की अभिव्यक्ति होती है वस्तुतः वही अग्नि का बोधक है। एक वर्ण के उच्चारण से भी यह अभिव्यक्ति होती है, पर यथेष्ट पुष्टि नहीं होती। इसी लिये चारों का उच्चारण करना पड़ता है। जिस प्रकार नीले, पीले, लाल आदि रंगों का प्रतिबिंब पड़ने से एक ही स्फटिक मणि में समय समय पर अनेक रंग उत्पन्न होते रहते हैं उसी प्रकार एक ही स्फोट भिन्न भिन्न वर्णों द्वारा अभिव्यक्त होकर भिन्न भिन्न अर्थों का बोध कराता है। इस स्फोट को ही शब्दशास्त्रज्ञों ने सच्चिदानंद ब्रह्म माना है। अतः शब्द शास्त्र की आलोचना करते करते क्रमशः अविद्या का नाश होकर मुक्ति प्राप्त होती है।

## इन्हें भी देखें
* पाणिनीय व्याकरण
* व्याकरण
* भाषा दर्शन

श्रेणी:भारतीय दर्शन
श्रेणी:प्राचीन भारत के नगर
मीन सॉस

**मीन सॉस**, एक पीले रंग का तरल है जिसे, मछली और समुद्री नमक के किण्वन से प्राप्त किया जाता है। इसका प्रयोग विभिन्न व्यंजनों में एक मसाले के रूप में प्रयोग किया जाता है। मीन सॉस, दक्षिण पूर्व एशिया और पूर्व एशिया के तटीय क्षेत्रों की कई संस्कृतियों के भोजन का एक मुख्य घटक है और मुख्यत: थाई, कंबोडियाई, वियतनामी और फिलिपीनी भोजन में प्रयोग किया जाता है।

## सन्दर्भ
मारिया डी लियोन

thumb|200px|मारिया डी लियोन (1643 - 1731) का चित्र
**मारिया डी लियोन** (जन्म: 23 मार्च 1643 - मृत्यु: 15 फ़रवरी 1731) एक कैथोलिक नन और रहस्यमय ढँग से पैदा हुई स्पेनिश तेनरीफ़ थी। एक गरीब परिवार में जन्मी मारिया को बचपन से ही रहस्यमय अनुभव प्राप्त हो गया था। 1668 में वह एक नन बन गयी। बाद में किसी सन्त (अंग्रेजी: सांता) की प्रतिष्ठा के लिए उसकी रहस्यपूर्ण मौत हो गई। सैकड़ों लोगों ने चमत्कार को ही उसकी मौत के लिए जिम्मेदार ठहराया है। वर्तमान समय में आज भी उसका यश शरीर बरकरार है। उनकी मौत का दिन एक दावत के रूप में प्रतिवर्ष 15 फ़रवरी को मनाया जाता है।

## सन्दर्भ


## बाहरी कड़ियाँ

* Una casa museo para La Siervita. EL DIA. 
* El convento de Santa Catalina expone hoy el cuerpo de la Siervita. El Día.
* La Siervita congrega a miles de devotos en el Monasterio de Santa Catalina. Odisur.

श्रेणी:स्पेन
श्रेणी:ईसाई धर्म
श्रेणी:स्पेनिश संत
श्रेणी:स्पेनिश रोमन कैथोलिक संत
श्रेणी:कैनरी द्वीपसमूह
2009 मैडिटेरियन खेल

**2009 मैडिटेरियन खेल** एक बहु-खेल प्रतियोगिता थी जिसका आयोजन इटली के पैस्कारा शहर में 26 जून 5 जुलाई 2009 हुआ था। मैडिटेरियन खेलों में भूमध्य सागर के चारों ओर भोगोलिक रूप से स्थापित देश हिस्सा लेते है। 2009 पैस्कारा खेलों में 23 राष्ट्रो के 3,368 प्रतियोगीयो (2,183 पुरुष और 1,185 महिला) ने भाग लिया था। इस देशों में से 21 ने कम से कम एक पदक तथा 18 ने कम से कम एक स्वर्ण पदक जीता था। मेज़बान राष्ट्र इटली 64 स्वर्ण पदकों के साथ प्रथम स्थान पर रहा।

श्रेणी:मैडिटेरियन खेल
रमेश चन्द्र महरोत्रा

[चित्र:|350px| **डॉ॰ रमेश चंद्र महरोत्रा** (17 अगस्त 1934 -) भारत के भाषावैज्ञानिक एवं हिन्दी साहित्यकार हैं।

## परिचय
रमेश चंद्र महरोत्रा का जन्म मुरादाबाद (उ॰प्र॰) में हुआ था। उन्होने एम॰ए॰ (हिंदी, भाषाविज्ञान) तथा पी॰एच॰डी॰ व डी॰लिट्॰ (भाषाविज्ञान) में करने के उपरान्त हिन्दी शिक्षण के क्षेत्र में प्रवेश किया। १९५९ में वे सागर विश्वविद्यालय में भाषाविज्ञान के सहायक प्राध्यापक नियुक्त हुए। उसके बाद १९६६ में रायपुर में भाषाविज्ञान में रीडर बने। १९७८ में रायपुर में ही प्राध्यापक नियुक्त हुए। सेवानिवृत्ति के बाद रायपुर में ही अवैतनिक मानसेवी प्रोफेसर के रूप में कार्यरत हैं।
अंगूठाकार|रमेश चन्द्र महरोत्रा

## कृतियाँ
डॉ रमेश चन्द्र महरोत्रा की लगभग 50 पुस्तकें प्रकाशित हुईं है, जो निम्नलिखित हैं-
: हिंदी में अशद्धियाँ, हिंदी का नवीनतम बीज व्याकरण, मानक हिंदी का शुद्धिपरक व्याकरण, हिंदी का शुद्ध प्रयोग, मानक हिंदी लेखन-नियमावली (पुस्तिका), मानक हिंदी का (व्यवहारपरक) व्याकरण, मानक हिंदी के शुद्ध प्रयोग-खंड 1, खंड-2, खंड-3, खंड-4, खंड-5, खंड-6, भाषिकी के दस लेख, भाषाविज्ञान का सामान्य ज्ञान, छत्तीसगढ़ी- संदर्भ-निदर्शनी, छत्तीसगढ़ी-मुहावरा-कोष, छत्तीसगढ़ी: परिचय और प्रतिमान, छत्तीसगढ़ी को शासकीय मान्यता, छत्तीसगढ़ी-हिन्दी-शब्दकोष (संपादन-सहयोग), छत्तीसगढ़ी मुहावरे और लोकोक्तियाँ, छत्तीसगढ़ी लेखन का मानकीकरण, मानक छत्तीसगढ़ी का सुलभ व्याकरण। आड़ी-टेढ़ी बात, लवशाला, अच्छा बनने की चाह, खंड-1, खंड-2, सुख की राहें, सफलता के रहस्य
अंगूठाकार|पुस्तक
; प्रकाशि‍त लेख एवं संदर्भिका
हिंदी भाषा और भाषाविज्ञान विषयक 1065, अन्य विषयों पर 512, आकाशवाणी से 144 वार्ताओं आदि का प्रसारण, शोधपत्रिकाओं, अन्य पत्र-पत्रिकाओं, संकलनों, विषेषांकों और अन्य ग्रंथों में छपे लेखों की संख्या 154
अंगूठाकार|सफलता के रहस्य

## सम्मान
* भारत सरकार की हिंदी साहित्यकार विवरणी में छत्तीसगढ़ के केवल दो लेखकों और हिंदी प्रचारकों में से एक
* नगर राजभाषा कार्यान्वयन समिति (उपक्रम) कोलकाता सम्मान
* पंडित सुंदरलाल शर्मा सम्मान, छत्तीसगढ़ राज्य शासन व अन्य 11 सम्मान

### विद्वज्जनोचित संस्थाओं से विविधस्तरीय न्यूनाधिक संबद्धता
विश्‍ववि‍द्यालय अनुदान आयोग, संघ लोकसेवा आयोग, केन्द्रीय हिंदी निदेशालय, वैज्ञानिक तकनीकी शब्दावली का स्थायी आयोग -परामर्शदात्री समिति, राष्ट्रीय शैक्षणिक अनुसंधान एवं प्रशि‍क्षण केन्द्र परिषद्, केन्द्रीय हिंदी शि‍क्षण मंडल, पर्यावरण एवं वन मंत्रालय, मानव संसाधन विकास मंत्रालय, भारतीय सामाजिक विज्ञान अनुसंधान परिषद्, लिंग्विस्टिक सोसायटी ऑफ इंडिया, हिंदी साहित्य सम्मेलन, उत्तर प्रदेश हिंदी संस्थान, भारत सरकार कर्मचारी चयन आयोग (मध्य क्षेत्र), भारतीय भाषा परिषद, हरियाणा साहित्य अकादमी, बिहार राज्य सहायक सेवा चयन मंडल, राजस्थान लोक सेवा आयोग, मध्य प्रदेश उच्च शि‍क्षा अनुदान आयोग, मध्य प्रदेश लोक सेवा आयोग, मध्य प्रदेश हिंदी ग्रंथ अकादमी-प्रबंधक मंडल एवं कार्यसमिति, मध्य प्रदेश साहित्य परिषद्, मध्य प्रदेश पाठ्य पुस्तक निगम, मध्य प्रदेश भाषाविज्ञान परिषद्, आकाशवाणी परामर्शदात्री समिति, 22 विश्‍ववि‍द्यालयों के शोध-अनुभाग!

## बाहरी कड़ियाँ

श्रेणी:हिन्दी भाषावैज्ञानिक
श्रेणी:हिन्दीसेवी
श्रेणी:हिन्दी साहित्यकार (जन्म १९३१-१९४०)
टैफिट

**टैफिट** एक खनिज है, रिचर्ड टैफ़ि (1898-1967) के नाम पर इसका नाम रखा गया जो इस खनिज के आविष्कारक थे, उन्होंने प्रथम कट और पॉलिश मणि नवम्बर 1945 में खोजा। 

## इन्हें भी देखें
## बाहरी कड़ियाँ
## सन्दर्भ
बिशप कॉटन स्कूल, शिमला

बिशप कॉटन स्कूल, शिमला (हिमाचल प्रदेश) भारत में सबसे पुराने बोर्डिग स्कूलों में से एक है। इस स्कूल की स्थापना 28 जुलाई 1859 को हुई थी। इस स्कूल ने 2009 में अपने 150 साल पूरे कर लिए थे। बिशप जॉर्ज एडवार्ड लिंच कॉटन इसके संस्थापक है। इस स्कूल का कैंपस 56 एकड़ में फैला हुआ है। इस स्कूल में लगभग 500 विद्यार्थी शिक्षा ग्रहण करते हैं। भारत में पहली बार बिशप कॉटन स्कूल नोयकोचित ढंग से शुरू किया गया। स्कूल के अधिकारियों ने मिलकर चार कप्तान नियुक्त किए। कक्षा तीसरी से कक्षा आठवीं तक स्कूल का स्वयं का पाठ्यक्रम है और कक्षा नौंवी से 12वीं तक का पाठ्यक्रम आईसीएसई पर आधारित है। इस स्कूल का ध्येय वाक्य ओवरकम एविल विद गुड है। स्कूल का मुख्य हाल इरविन हाल है। पीछे बाईं ओर पार्क है और दाईं ओर सिट्र हाल व प्रयोगशाला स्थित है। खेलकूद की सुविधाएं बाबा स्क्वैश कोर्ट और इनडोर बैडमिंटन के लिए शंकर हाल शामिल हैं। छात्रों के लिए छात्रावास की विशेष रूप से व्यवस्था की गई है और उनकी देखभाल एवं पर्यवेक्षण के लिए अलग से स्टाफ की नियुक्ति की गई है। अपनी इन्हीं विशेष उपलब्धियों के कारण बिशप कॉटन स्कूल भारत में ही अपितु पूरे विश्व में प्रसिद्ध है। इस स्कूल के प्रदेश एवं देश के कई प्रमुख हस्तियों ने शिक्षा ग्रहण की है।

## सन्दर्भ
श्रेणी:हिमाचल प्रदेश
बालिश्त

thumb|230px|बालिश्त '4' द्वारा नामांकित दूरी को कहते हैं
**बालिश्त** (अंग्रेज़ी: span) लंबन का एक माप है जो खुले व फैलाए हुए मानव हाथ के अंगूठे की चोटी से लेकर कनिष्ठा (सबसे छोटी उंगली) की चोटी की दूरी होती है। पारंपरिक रूप से भारतीय उपमहाद्वीप में बड़ी चीज़ों का आकार बालिश्तों में बताया जाता था। साधारण पुरुष के लिए यह लगभग नौ इंच के बराबर होता है।

## इन्हें भी देखें
* उंगली

## सन्दर्भ


श्रेणी:पारम्परिक भारतीय इकाई
श्रेणी:इकाई
श्रेणी:इम्पीरियल इकाईयाँ
शिमला नगर निगम

**शिमला नगर निगम** (एमसी शिमला) हिमाचल प्रदेश की राजधानी शिमला का नगर निगम है, और शहर के प्रशासन के लिए मुख्य इकाई है।

## इतिहास

**'शिमला नगर निगम**' हिमाचल प्रदेश के पांच नगर निगमों में से एक नगर निगम है। यह नगर निगम सन 1851 से लगातार कार्य कर रहा है। सर्वप्रथम पंजाब सरकार द्वारा 1876 में नगर बोर्ड शिमला का गठन किया गया था, उस समय बोर्ड में 19 सदस्य थे। इनमें से सात अधिकारी तथा 12 गैर अधिकार होते थे। बारह गैर अधिकारी सदस्यों में से नौ सदस्य चुनकर आते थे, जबकि तीन सदस्यों को सरकार द्वारा नामांकित किया जाता था। इसके बाद चार सदस्य पदेन सदस्य माने गए। यह चार सदस्य थे आयुक्त शिमला, कार्यकारी अभियंता शिमला, प्रांतीय मंडल कार्यकारी अभियंता शिमला, केंद्रीय मंडल तथा सिविल सर्जन शिमला 1950 के अधिनियम के अंतर्गत दिसंबर 1951 में शिमला में नगर सरकार की शुरुआत हुई। 1962 में सदस्यों की संख्या बढ़ा दी गई। उस समय तक नगर सरकार का स्वरूप पंजाब में संचालित होता था, लेकिन हिमाचल प्रदेश के पुनर्गठन के बाद 1968 में हिमाचल प्रदेश नगर पालिका अधिनियम लागू चालू किया गया।

## सन्दर्भ

श्रेणी:हिमाचल प्रदेश
श्रेणी:शिमला
निकलाय रेरिख़

**निकोलाय रेरिख** (रूसी : Николай Константинович Рерих / Nikolai Konstantinowitsch Rerich ; 9 अक्टूबर, 1874 – 13 दिसम्बर, 1947) रूसी चित्रकार, लेखक, पुरातत्त्वविद, थियोसोफिस्ट, दार्शनिक थे। वे हिप्नोसिस एवं अन्य आध्यात्मिक क्रियाओं से प्रभावित थे तथा उनकी कलाकृतियों में उसकी छाप भी दिखती है।

वे नौ अक्टूबर, 1874 को सेंट पीटर्सबर्ग (रूस) में पैदा हुए, किंतु वह लंबे समय तक भारत में रहे। इन्होंने रूस, यूरोप, मध्य एशिया, मंगोलिया, तिब्बत, चीन, जापान और भारत की यात्राएं कीं। 1928 से वह हिमालय के सम्मुख आए। इसके अनुपम सौंदर्य से वह इतने प्रभावित हुए कि इन्होंने अपने जीवन के बीस वर्ष कुल्लू घाटी में व्यतीत किए। 73 वर्ष के अपने जीवन काल में इन्होंने विज्ञान और दर्शन के क्षेत्र में अपार ज्ञान प्राप्त किया, लेकिन प्रमुख रूप से यह अमर चित्रकार के रूप में प्रसिद्ध हुए। इनके सम्मान में अमरीका में 1929 में 29 मंजिला विशाल भवन बनवाया गया। यहां इनकी चित्रकारियां संग्रहित हैं। कुल्लू घाटी के एक गांव नग्गर में रोरिक संग्रहालय बनाया गया है। 13 दिसम्बर 1947 को इनका निधन हुआ। यह महर्षि के नाम से प्रसिद्ध थे।

बहुमुखी प्रतिभा के धनी रोरिक न केवल एक महान चित्रकार ही थे बल्कि पुरातत्ववेत्ता, कवि, लेखक, दार्शनिक और शिक्षाविद् थे। वे हिमालय में एक इंस्टीट्यूट स्थापित करना चाहते थे। इस उद्देश्य से उन्होंने राजा मण्डी से १९२८ में ’’हॉल एस्टेंट नग्गर‘‘ खरीदा।

## सन्दर्भ

## बाहरी कड़ियाँ
*1924 : निकलाय रेरिख़ द्वारा तत्कालीन भारत का आँखों देखा चित्रण
*प्रसिद्ध चित्रकार निकोलाई रोरिख

श्रेणी:हिमाचल प्रदेश के लोग
श्रेणी:रूस के लोग
श्रेणी:१९४७ में निधन
श्रेणी:1874 में जन्मे लोग
श्रेणी:भारतीय चित्रकार
श्रेणी:रूसी चित्रकार
अरब लीग

**अरब राज्यों का लीग** (अरबी: جَامِعَة الدُّوَل الْعَرَبِيَّة), या केवल **अरब लीग** (अरबी: جَامِعَة الْعَرَبِيَّة) उत्तरी अफ्रीका, पूर्वोत्तर अफ्रीका और दक्षिण पश्चिम एशिया (मध्य पूर्व) के अरब राज्यों का क्षेत्रीय संगठन है। इसका 22 मार्च 1945 को छह सदस्यों के साथ गठन किया गया था, जिसमें काहिरा में जॉर्डन) मिस्र, इराक, ट्रांसजॉर्डन (1949 में जॉर्डन), लेबनान, सऊदी अरब और सीरिया शामिल थे। वर्तमान में, लीग में 22 सदस्य है। 
लीग का मुख्य लक्ष्य "सदस्य राज्यों के बीच संबंधों को करीब लाना और उनके बीच सहयोग का समन्वय करना , उनकी स्वतंत्रता और संप्रभुता की रक्षा करना और सामान्य रूप से अरब देशों के मामलों और हितों पर विचार करना" है। संगठन को अपने पूरे इतिहास में अपेक्षाकृत निम्न स्तर का सहयोग प्राप्त हुआ है।

## उद्देश्य
* संधि के अनुच्छेद 2 के अनुसार लीग के प्रमुख उद्देश्य इस प्रकार हैं- सदस्य देशों के मध्य संबंधों को और अधिक
घनिष्ठ बनाना तथा उनकी
राजनीतिक गतिविधियों में

समन्वय स्थापित करना; 
* उनकी स्वतंत्रता और संप्रभुता की रक्षा करना; अरब देश के हितों को प्रोत्साहन देना;
* सदस्यों के मध्य या सदस्यों तथा किसी तीसरे पक्ष के बीच
विवादों में मध्यस्थता करना;
सीमा शुल्क, मुद्रा, कृषि, उद्योग, संचार (रेलवे, सड़क,
विमानन, जहाजरानी, डाक
एवं टार सहित), संस्कृति,
राष्ट्रीयता, पासपोर्ट, वीजा,
न्यायिक निर्णय एवं प्रत्यर्पण,
सामाजिक कल्याण तथा स्वास्थ्य से जुड़े विषयों में सहयोग स्थापित करना।

## इन्हें भी देखें
इस्लामी सहयोग संगठन OIC

अरब संघ
## सन्दर्भ

श्रेणी:अरब लीग

## बाहरी कड़ियाँ

अरब लीग वेबसाइट आर्काइव

द न्यूयॉर्क टाइम्स में अरब लीग के समाचार और कमेंट्री

## अरब लीग चित्र

[बाएँ|अंगूठाकार|Olive groves in Western-Syria, [Homs Governorate.]]
[बाएँ|अंगूठाकार|[Aleppo soap]]
दाएँ|अंगूठाकार|Anemone and clownfish at Sharm El Naga beach
[अंगूठाकार|[Al Akhawayn University in Ifrane.]]
बाएँ|अंगूठाकार|Boulevard des FAR (Forces Armées Royales)
अंगूठाकार|Morocco, Safi ceramic vessel Jobbana
[बाएँ|अंगूठाकार|[Burj Khalifa, the world's tallest man-made structure]]
अंगूठाकार|Skyscraper Dubai
[अंगूठाकार|[Temple of Bacchus is considered one of the best preserved Roman temples in the world, c. 150 AD]]
[अंगूठाकार|Ruins at port of [Byblos.]]
बाएँ|अंगूठाकार|444x444पिक्सेल|The Berbera landscape
जेड रूपान्तर

गणित एवं संकेत प्रसंस्करण में **जेड रूपान्तर** (Z-transform) किसी डिस्क्रीट टाइम-डोमेन संकेत को समिश्र (कम्प्लेक्स) आवृत्ति-डोमेन में बदलता है। डिस्क्रीट टाइम-डोमेन संकेत से तात्पर्य ऐसे संकेत से है जो केवल कुछ निश्चित समयों पर अशून्य मान रखता है, शेष समय वह शून्य रहता है। 

जेड-रूपान्तर को लाप्लास रूपान्तर का विविक्त-समय अनुरूप (discrete-time equivalent) के रूप में समझा जा सकता है। इसका उपयोग आंकिक संकेत प्रसंस्करण (डीएसपी) एवं आंकिक नियंत्रण (डिजिटल कन्ट्रोल) में किया जाता है।

## परिभाषा
### द्विपक्षीय Z-रूपान्तर

:X(z) = \mathcal{Z}\{x[n]\} = \sum_{n=-\infty}^{\infty} x[n] z^{-n} 

### एकपक्षीय Z-रूपान्तर

:X(z) = \mathcal{Z}\{x[n]\} = \sum_{n=0}^{\infty} x[n] z^{-n}. \ 

## गुण

* **[[Initial value theorem]]**
::x[0]=\lim_{z\rightarrow \infty}X(z) \ , If x[n]\, causal

* **[[Final value theorem]]**
:: x[\infty]=\lim_{z\rightarrow 1}(z-1)X(z) \ , Only if poles of (z-1)X(z) \ 	 are inside the unit circle

## प्रमुख Z-रूपान्तर युग्म

यहाँ:
* u[n] = \begin{cases} 1, & n \ge 0 \\ 0, & n 
* \delta[n] = \begin{cases} 1, & n = 0 \\ 0, & n \ne 0 \end{cases}

## इन्हें भी देखें

* लाप्लास रूपान्तर
* फुरिये रूपान्तर

## सन्दर्भ

## बाहरी कड़ियाँ
* Z-Transform table of some common Laplace transforms
* Mathworld's entry on the Z-transform
* Z-Transform threads in Comp.DSP
* Z-Transform Module by John H. Mathews

श्रेणी:रूपान्तर
फूर्ये रूपान्तर

**फूर्ये रूपान्तर** (Fourier transform) एक गणितीय रूपान्तर है जो भौतिकी एवं इंजीनियरी में अत्यन्त उपयोगी है। इसका नाम जोसेफ फूर्ये के नाम पर पड़ा है।

फूर्ये रूपान्तर समय  \scriptstyle f(t)  के किसी फलन को एक नए फलन \scriptstyle \hat f or \scriptstyle F,  में रूपन्तरित करता है जिसका अर्गुमेन्ट आवृत्ति (रेडियन प्रति सेकेण्ड) है। इस नए फलन **F** को फलन **f** का फूर्ये रूपान्तर या 'फ्रेक्वेंसी स्पेक्ट्रम' कहते हैं। 

: \mathcal{F}\left\{f(t)\right\} = \int_{-\infty}^{\infty} e^{-\imath \omega t} f(t)\,\mathrm{d}t 

## प्रमुख सूत्र

## इन्हें भी देखें
* फूर्ये श्रेणी

## बाहरी कड़ियाँ
* The Discrete Fourier Transformation (DFT): Definition and numerical examples &mdash; A Matlab tutorial
* The Fourier Transform Tutorial Site (thefouriertransform.com)
* Fourier Series Applet (Tip: drag magnitude or phase dots up or down to change the wave form).
* Stephan Bernsee's FFTlab (Java Applet)
* Stanford Video Course on the Fourier Transform
* 
* 
* The DFT “à Pied”: Mastering The Fourier Transform in One Day at The DSP Dimension
* An Interactive Flash Tutorial for the Fourier Transform

श्रेणी:फूर्ये विश्लेषण
स्फोट

**स्फोट** भारतीय व्याकरण की परम्परा एवं पाणिनि दर्शन का महत्वपूर्ण विषय है। कुछ लोग इसी स्फोट (नित्य शब्द) को संसार का कारण मानते हैं। जो स्फोट या नित्य शब्द को ही संसार का मूल हेतु या कारण मानते हैं उन्हें स्फोटवादी कहा जाता है। 

पाणिनि दर्शन में वर्णो का वाचकत्व न मानकर स्फोट ही के बल से अर्थ की प्रतिपत्ति मानी गई है। वर्णों द्बारा जो स्फुटित या प्रकट हो उसको स्फोट कहते है, वह वर्णातिरिक्त है। जैसे ' कमल' कहने से अर्थ की जो प्रतीति होती है वह 'क', 'म' और 'ल' इन वर्णों के द्बारा नहीं, इनके उच्चारण से उप्तन्न स्फोट द्बारा होती है। वह स्फोट नित्य है। 

पाणिनीय दर्शन के मत से स्फोटात्मक निरवयव नित्य शब्द ही जगत् का आदि कारण रूप परब्रह्म है। अनादि अनन्त अक्षर रूप शब्द ब्रह्म से जगत् की सभी प्राक्रियाएँ अर्थ रूप में पर्वर्तित होती हैं। इस दर्शन ने शब्द के दो भेद माने हैं। नित्य और अनित्य। नित्य शब्द स्फोट मात्र ही है, सम्पूर्ण वर्णांत्मक उच्चरित शब्द अनित्य हैं। अर्थबोधन सामर्थ्य केवल स्फोट में है। वर्ण उस (स्फोट) की अभिव्यक्ति मात्र के साधन हैं।

इस स्फोट को ही शब्दशास्त्रज्ञों ने सच्चिदानन्द ब्रह्म माना है। अतः शब्दशास्त्र की आलोचना करते करते क्रमशः अविद्या का नाश होकर मुक्ति प्राप्त होती है। 'सर्वदर्शनसंग्रह' के रचयिता के मत से व्याकरण शास्त्र अर्थात 'पाणिनीयदर्शन' सब विद्याओं से पवित्र, मुक्ति का द्वारस्वरुप और मोक्ष मार्गों में राजमार्ग है। सिद्धि के अभिलाषी को सबसे पहले इसी की उपासना करनी चाहिए।

## परिचय
स्फोट का सिद्धान्त भर्तृहरि ने प्रतिपादित किया है। भर्तृहरि द्वारा विरचित वाक्यपदीय नामक व्याकरण ग्रंथ में तीन कांड हैं। वाक्यपद संबंधी व्याकरण दर्शन के सिद्धांतों का कारिकाओं में गूढ़ विबेचन है। व्याकरण दर्शन के प्राचीनतम और प्रामाणिक ग्रंथों में इसकी गणना है। शब्दब्रह्म, स्फोटब्रह्म और स्फोटवाद का इसमें प्रतिपादन है। इसे 'हरिकारिका' भी कहते हैं। इसकी दो प्राचीन टीकाएँ प्राप्त होती हैं।

भर्तृहरि के वाक्यपदीय के अनुसार वाक तीन चरणों में निर्मित होती है-

* बोलने वाले द्वारा सोचना (पश्यन्ती)
* बोलने की क्रिया (मध्यमा)
* दूसरे द्वारा उसे समझना (वैखारी)

तीन काण्डों - ब्रह्मकाण्ड, वाक्यकाण्ड और पदकाण्ड में विभक्त वाक्यपदीय भाषाविज्ञान का एक उत्कृष्ट ग्रन्थ है। अत्यन्त संक्षेप में इस ग्रंथ की विशेषताओ पर निम्नांकित रूपों में प्रकाश डाला जा सकता है : 
* (१) भाषा की इकाई वाक्य ही होता है, चाहे उसका अस्तित्व एक वर्ण के रूप में क्यों न हो।

* (२) वाक्शक्ति विश्व-व्यवहार का सर्वप्रमुख आधार है।

* (३) वाक्-प्रयोग एक मनोवैज्ञानिक क्रिया होता है, जिसमें वक्ता और श्रोता दोनों का होना आवश्यक है। ज्ञातव्य है कि गार्डीनर, जेस्पर्सन एवं चॉम्सकी प्रभृति अधिक चर्चित आधुनिक भाषाविज्ञानी भी इसका पूर्ण समर्थन करते हैं।

* (४) हर वर्ण में उस के अतिरिक्त भी किंचित वर्णांश सम्मिलित रहता है। अमरीकी भाषाविज्ञान ने भी प्रयोग द्वारा इसे सिद्ध करने का सफल प्रयास किया है। भौतिक विज्ञान भी यही बतलाता है।

* (५) ध्वनि उत्पादन, उच्चारण, ध्वनि-ग्रहण, स्फोट आदि का विस्तृत विवेचन भर्तृहरि ने किया है।

## इन्हें भी देखें
* पाणिनीय दर्शन

## बाहरी कड़ियाँ
* the doctrine of sphota by Anirban Dash
* Bhartrihari by S. Theodorou

श्रेणी:व्याकरण
श्रेणी:भाषा दर्शन
चान्चोडी

**चान्चोडी** पाली जिले का एक गाँव है। यह एक ग्राम पन्चायत है, यह दिल्ही मुम्बई रेलमार्ग पर स्तिथ रानी स्टेशन से लगभग 12 किलोमीटर की दूरी पर है, जहा से प्रसिद्ध जैन तिर्थ वरकाना 16 किमी और राणकपुर लगभग एक घण्टे की यात्रा जितना ही दूर है। तथा राष्ट्रीय राजमार्ग से 7 किमी की दूरी पर है। इसके पडोस मे मान्डल, खरोकडा, कीरवा, नादाना, इटन्द्रा चारणान, भगवानपुरा आदि गाव है। यहा पर एक उच्च माध्यमिक विध्यालय है तथा प्रथम नीजी विध्यालय श्री प्रेरणा विध्या मन्दिर उच्च प्राथमिक विध्यालय था जिसकी स्थापना श्री राजेन्द्रजी राठोर ने की थी, इस विध्यालय से पढे हुए विध्यार्थी आज विभिन्न क्षैत्रो मे अपनी प्रतिभा का प्रदर्शन कर रहे है। यहा पर एक बडा तालाब भी है जिसकी भरण क्षमता बहुत ही विस्तृत है। यह पाली शहर से लगभग 36 किमी दूर है।

## सन्दर्भ
वी॰ एस॰ संपत

**वीरावल्ली सुंदरम् संपत** भारत के मुख्य चुनाव आयुक्त थे। उन्होंने ११ जून २०१२ को एस. वाई. कुरैशी के सेवानिवृत्त होने पर मुख्य चुनाव आयुक्त का पदभार सँभाला।

## आरंभिक जीवन
संपत भारतीय प्रशासनिक सेवा के १९७३ बैच के अधिकारी है।

## सन्दर्भ

श्रेणी:जीवित लोग
श्रेणी:भारत के मुख्य चुनाव आयुक्त
श्रेणी:1950 में जन्मे लोग
हबीबुल्लाह मीर

**हबीबुल्लाह मीर** (कश्मीरी: , देहांत: ११ जनवरी २०१३) एक कश्मीरी भारतीय राजनीतिज्ञ थे जिनकी जनवरी २०१३ में हत्या कर दी गई। वे जम्मू व कश्मीर राज्य के बारामुल्ला ज़िले के गोरीपोरा गाँव के सरपंच थे। कई समीक्षकों के अनुसार उनकी हत्या चरमपंथी उग्रवादियों द्वारा स्थानीय चुने हुए नेताओं को मार डालने के मुहीम का भाग थी। हबीबुल्लाह मीर भारतीय राष्ट्रीय कांग्रेस पार्टी के साथ जुड़े हुए थे। वे अखिल जम्मू-कश्मीर पंचायत कॉन्फ़्रेंस की ३२-सदस्यीय प्रबंधक समिति के सदस्य थे और उनकी हत्या के बाद राज्य सरकार से जम्मू और कश्मीर राज्य के लगभग ३३,००० चुने हुए राजनीतिज्ञों के लिए सुरक्षा व्यवस्था में सुधार के लिए मांगे उठाई गई।

## इन्हें भी देखें
* ज़ूना बेगम

## सन्दर्भ


श्रेणी:जम्मू और कश्मीर के राजनीतिज्ञ
श्रेणी:भारतीय राजनीतिज्ञ
श्रेणी:कश्मीरी लोग
श्रेणी:कश्मीर के लोग
श्रेणी:भारतीय राष्ट्रीय कांग्रेस के राजनीतिज्ञ
श्रेणी:२०१३ में निधन
लाल गलियारा

**लाल गलियारा** भारत के पूर्वी भाग का एक क्षेत्र है जहाँ नक्सलवादी (साम्यवाद) उग्रवादी संगठन सक्रीय हैं। आंध्र प्रदेश, छत्तीसगढ़, उड़ीसा, झारखंड, मध्य प्रदेश, पश्चिम बंगाल और उत्तर प्रदेश के कुछ भागों पर विस्तृत इस क्षेत्र में आधुनिक भारत के सबसे ऊँचे निरक्षरता, निर्धनता और अतिजनसंख्या के दर मिलते हैं। भारतीय सरकारी स्रोतों के अनुसार जुलाई २०११ में ८३ ज़िले इस लाल गलियारे में आते थे।  फरवरी २०१९ तक, ११ राज्यों के ९० जिले वामपंथी उग्रवाद से प्रभावित हैं।

## अर्थव्यवस्था
लाल गलियारे के क्षेत्रों की अर्थव्यवस्था अक्सर कृषि जैसे प्राथमिक व्यवसायों पर ही टिकी होती है और उसमें विविधता नहीं होती। किसी-किसी इलाक़े में खनिकर्म और वन-सम्पदा से सम्बंधित व्यवसाय भी चलते हैं, लेकिन उद्योग और अन्य विकसित कार्य नहीं हैं। यह अविकसित अर्थव्यवस्था इस क्षेत्र की तेज़ी से बढ़ती आबादी का पोषण करने में अक्षम है। इसके बावजूद इस क्षेत्र में भारत की प्राकृतिक सम्पदा का एक बड़ा भाग स्थित है, मसलन उड़ीसा में 'भारत का ६०% बॉ​क्साइट, २५% कोयला, २८% लौह खनिज​, ९२% निकल और २८% मैन्गनीज़​ स्थित है'।

## सन्दर्भ


श्रेणी:भारत के क्षेत्र
नेशनल जिओग्रैफ़िक​ पत्रिका

**नैश्नल जिओग्रैफ़िक​ मैगज़ीन​** (National Geographic Magazine), जिसका अर्थ **राष्ट्रीय भौगोलिक पत्रिका** है, संयुक्त राज्य अमेरिका में छपने वाली एक मासिक पत्रिका है। इसका सर्वप्रथम अंक सन् १८८८ में प्रकशित हुआ और यह तब से इसमें भूगोल, लोक-दिलचस्पी के विज्ञान, इतिहास और संस्कृति के विषयों पर लेख छपे जा रहे हैं। इसका प्रकाशन-गृह 'नैश्नल जिओग्रैफ़िक सोसाइटी' (National Geographic Society, राष्ट्रीय भौगोलिक मंडली) नामक एक संसथान है जो ख़ुद भी विश्व के विभिन्न भागों में अध्ययन करने वाले विशेषज्ञों के दस्ते भेजती है। यह पत्रिका अपने रंगीन और आकर्षक फ़ोटो के लिए जानी जाती है।

## इन्हें भी देखें
* भूगोल

## सन्दर्भ


श्रेणी:मासिक पत्रिकाएँ
श्रेणी:अमेरिकी पत्रिकाएँ
श्रेणी:अंग्रेज़ी पत्रिकाएँ
कृष्ण किशोर

कृष्ण किशोर (जन्म : १९४१) न्यू ब्राइटन, मिनेसोटा, अमेरिका में बसे भारतीय मूल के हिंदी लेखक हैं। उनका जन्म अम्बाला छावनी हरियाणा में हुआ था। कविता तथा निबंध उनके लेखन की प्रमुख विधाएँ हैं। वे वर्ष २००४ से वेब तथा कागज पर प्रकाशित होने वाली अन्यथा नामक साहित्यिक पत्रिका के संपादक भी है। अन्यथा नाम से उनका एक कविता संग्रह भी प्रकाशित हुआ है तथा उन्हें वर्ष २००५ के पद्मभूषण डॉ॰ मोटूरि सत्यनारायण पुरस्कार से सम्मानित किया गया है।
 
## सन्दर्भ


## बाहरी कड़ियाँ
* अन्यथा का वेब संस्करण
* हिन्दी समय पर कृष्ण किशोर

श्रेणी:अंबाला के लोग
श्रेणी:1941 में जन्मे लोग
श्रेणी:जीवित लोग
साउण्डेक्स

**साउण्डेक्स** (Soundex) एक ध्वन्यात्मक कलन विधि है जिसका उपयोग नामों को उनकी अंग्रेजी ध्वनि के अनुसार व्यवस्थित किए जाने में किया जाता है। इसका उद्देश्य यह है कि समान रूप से उच्चारित (homophones) नामों को समान प्रकार से कोडित किया जाय यद्यपि उनके वर्तनियों में मामूली अन्तर क्यों न हो। 

यह अल्गोरिद्म मुख्यतः व्यंजनों की कोडिंग करता है ; स्वर की कोडिंग नहीं की जाती यदि वह शब्द के आरम्भ में न आया हो। सभी फोनेटिक अल्गोरिद्मों में साउण्डेक्स सबसे अधिक प्रसिद्ध है। इसकी प्रसिद्धि का एक कारण यह भी है कि यह PostgreSQL,[2] MySQL,[3] MS SQL Server[4] and Oracle[5]) आदि लोकप्रिय डेटाबेस सॉफ्टवेयरों में शामिल कर लिया गया है।

## बाहरी कड़ियाँ
* भारतीय साउण्डेक्स (शिल्पा)
* The Soundex Indexing System (U.S. National Archives and Records Administration)

### उपयोग के लिए तैयार साउण्डेक्स परिवर्तक
* Eastman's Online Genealogy Newsletter Online soundex converter
* van der Harg - Geanealogie: Soundex Dutch soundex converter
* Indic Soundex Converts from all Indian languages and English (developed by the Swatantra Malyalam Group)

### साउण्डेक्स के प्रोग्रामिंग एल्गोरिद्म
* Soundex on Rosetta Code Implementations in around twenty languages.
* Text::Soundex Perl module from CPAN
* PHP soundex function
* SimMetrics an open source (sourceforge) library of similarity metrics including a number of soundex variants
* Soundex in C#
* Soundex in Haskell
* Soundex in Java
* Soundex in JavaScript (view page source for code) (wrong: fails if first letter doubled, or vowel separates 2 similar letters)
* Soundex in Python
* Soundex in STATA
* Soundex in PostgreSQL
* Soundex Tcl package from the tcllib library
* Indic Soundex's Source Code Code for above example.
* Soundex and Refined Soundex in Scala

श्रेणी:ध्वन्यात्मक कलन विधियाँ
दुव्वुरी सुब्बाराव

दुव्वरी सुब्बाराव (तेलुगु: దువ్వూరి సుబ్బారావు) का जन्म ११ अगस्त १९४९ को हुआ। वे एक भारतीय अर्थशास्त्री, केन्द्रीय बैंकर हैं। वे ५ सितंबर २००८ से ४ सितंबर २०१३ भारतीय रिज़र्व बैंक के २२वें गवर्नर रहे।

श्री सुब्बाराव १९७२ बैच के भारतीय प्रशासनिक सेवा के आंध्र प्रदेश कैडर के अधिकारी हैं।

## प्रारंभिक जीवन
श्री सुब्बाराव आंध्र प्रदेश के पश्चिम गोदावरी जिले के एलुरु स्थान से हैं। उनकी शिक्षा सैनिक विद्यालय से हुई। १९६९ में उन्होने भारतीय प्रोद्योगिकी संस्थान, खड़गपुर से भौतिकी में B. Sc. Hons पूरा किया। बाद में उन्होने भारतीय प्रोद्योगिकी संस्थान, कानपुर से भौतिकी में M.Sc. की उपाधी प्राप्त की। १९७२ में उन्होने भारतीय प्रशासनिक सेवा में सफलता अर्जित की।

१९७८ में, उन्होने ओहायो स्टेट युनीवर्सिटी से अर्थशास्त्र में मास्टर की डिग्री हासिल की। बाद में उन्होने आंध्र विश्वविद्यालय से अर्थशास्त्र में PhD की उपाधी ली।

## गवर्नर के रूप में कार्यकाल
श्री सुब्बाराव ने जब भारतीय रिज़र्व बैंक के गवर्नर का पदभार संभाला, वह समय १९३० की मंदी के बाद, वैश्विक अर्थव्यवस्था का सबसे भयावह समय था।

## सन्दर्भ

श्रेणी:1949 में जन्मे लोग
श्रेणी:जीवित लोग
श्रेणी:भारतीय रिज़र्व बैंक के गवर्नर
श्रेणी:भारतीय प्रशासनिक सेवा अधिकारी
श्रेणी:भारतीय प्रौद्योगिकी संस्थान कानपुर के पूर्व छात्र
श्रेणी:भारत के अर्थशास्त्री
श्रेणी:आंध्र प्रदेश के लोग